52. ΝΟΜΟΣ υπ’ αριθ. 676 της 29 Αυγ./8 Σεπτ. 1977 (ΦΕΚ Α΄ 251) Περί κυρώσεως των υπ’ αριθ. 135/1975, 137/1976 4/1977 και 99/1977 Πράξεων του Υπουργικού Συμβουλίου. Αρθρον 1. Κυρούνται και έχουν ισχύν νόμου αφ ης εξεδόθησαν αι κάτωθι Πράξεις του Υπουργικού Συμβουλίου: α)Η υπ’ αριθ. 135/1975 «περί της άνευ καταβολής τιμήματος διαθέσεως ξυλείας δι’ ανάγκας των Ενόπλων Δυνάμεων», δημοσιευθείσα εις το υπ’ αριθ. 171/ΦΕΚ/τ.Α/18.8.1975. β)Η υπ’ αριθ. 137/1976 «περί της άνευ καταβολής τιμήματος διαθέσεως ξυλείας, δι’ ανάγκας των Ενόπλων Δυνάμεων» δημοσιευθείσα εις το υπ’ αριθ. 310/ΦΕΚ/τ.Α/20.11.1976. γ)Η υπ’ αριθ. 4/1977 «περί της άνευ καταβολής τιμήματος διαθέσεως καυσοξύλων προς κάλυψιν αναγκών πλημμυροπαθών» δημοσιευθείσα εις το υπ’ αριθ. 14/ΦΕΚ/τ.Α./15.1.1977 και δ)Η υπ’ αριθ. 99/23.6.77 «Περί της άνευ καταβολής τιμήματος διαθέσεως ξυλείας δι’ ανάγκας των Ενόπλων Δυνάμεων» δημοσιευθείσα εις το υπ’ αριθ. 195/ΦΕΚ/τ.Α./13.7.1977. Αρθρον 2. Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 